Sápmi (ook bekend as Lapland) is die gebied wat tradisioneel deur die Sami bewoon word. Dit is geleë in Noord-Europa en sluit in die noordelike dele van Skandinawië en Finland saam met die Kola-skiereiland in Rusland. Slegs 'n minderheid van die Sami beoefen vandag hertboerdery.
Eienaarskap van grond binne die grense of lidmaatskap van 'n siida (="samewerkingsdorpie") verskaf regte. 'n Verskillende regsopset in Swede sedert die mid-90’s gee regte aan enigiemand om in die omgewing te hengel of jag, iets wat met groot skeptisisme en ontevredenheid onder die siidas begroet is.
Die vraag of die Fjeld's gebied deur die regering of die Sami-bevolking besit word is nog nie beantwoord nie.
Sápmi is 'n naam in die Sami-taal en word gewoonlik in amptelike konteks gebruik om te verwys na Samiregte, terwyl die naam Lapland die Afrikaanse (en Engelse) spelling is vir die Sweedse Lappland. Die Finse term is Lappi en in Noors word na die Samigebied verwys as Finnmark. (Sápmi sluit al die grondgebiede oor al die lande in.) Die naam wat tradisioneel in Latyn gebruik is, is Fenni, maar sedert die 13de eeu het Laponia die woord vervang. Die keuse van name of woorde vir die mense en taal is besig om 'n saak van politiese korrektheid te word, maar provinsies en dorpsgebiede ("counties") dra steeds die ou ("lap") name.
Lapland vertoon 'n kenmerkende semi-nasionale identiteit wat oor die grense tussen Noorweë, Swede, Finland en Rusland strek. Daar is egter geen beweging vir totale onafhanklikheid nie. Die Sami Parlemente, wat in Norweë (1989), Swede (1993, en Finland (1996) tot stand gekom het, het baie min politieke invloed, ver van outonomiteit. Hulle is formeel publieke owerhede, onder die Skandinawiese en Finse regerings, maar het demokraties verkose parlementslede. Hulle doelstelling is om hulle te beywer vir die Samikultuur. Die kandidate se verkiesingsbeloftes is gereeld in konflik met die inrigtings se ondergeskiktheid ten opsigte van hulle regerings. Maar as owerhede het hulle 'n mate van invloed oor die regering. Alhoewel soortgelyk aan 'n regeringsstruktuur strewe die parlemente na soewereiniteit.
In die belang van die herkenning van die Sami-minderheid as 'n inheemse volk om hulle te onderskei van ander minderheidsgroepe;